Vísir.is flytur aldeilis ótrúlega frétt í dag og til þess er tekið að fréttin er skrifuð 3. apríl en ekki þann fyrsta . Þar segir að Orkuveita Reykjavíkur hafi í dag auglýst til sölu í Morgunblaðinu fjöldann allan af líkamsræktartækjum . Um er að ræða gömul tæki sem fyrirtækið keypti notuð þegar nýja húsið var tekið í notkun . Ummæli Sigrúnar A. Ámundadóttur hjá Orkuveitunni hafa hinsvegar kallað á fjöldann allan af viðbrögðum fólks af Vesturlandi sem á vart orð til að lýsa vanþóknun sinni yfir viðhorfi til landsbyggðarfólks sem í ummælunum birtast . Í viðtalinu við Vísi segir Sigrún m.a : „ Þegar við fluttum yfir í núverandi húsnæði var gert ráð fyrir líkamsræktaraðstöðu og voru keypt notuð tæki . Síðan var gerður þjónustusamningur við World Class sem sá um aðstöðuna . Fyrir nokkru ákvað World Class síðan að þessi tæki væru ekki boðleg fyrir sína kúnna þannig að þeir tóku þetta yfir í heild sinni og fylltu stöðina af sínum tækjum , " segir Sigrún en í kjölfarið var gömlu tækjunum hent út . “ Tilvalið fyrir fólk á landsbyggðinni , ” segir Sigrún . Í viðtalinu segir hún að tækin séu mörg hver komin til ára sinna og séu ekki boðleg líkamsræktarstöðvum í Reykjavík . „ Þetta eru engu að síður tæki sem stöðvar úti á landi geta boðið sínum viðskiptavinum , við gerum nefnilega minni kröfur úti á landi , " segir Sigrún en öll tækin verða seld í einu lagi .